Üldkohtu (viies koda) 29. novembri 2016. aasta otsus – T & L Sugars ja Sidul Açúcares vs. komisjon

(kohtuasi T‑279/11)

Lepinguväline vastutus – Põllumajandus – Suhkur – Erimeetmed – Liidu turu varustamine – Turustusaasta 2010/2011 – Üksikisikutele õigusi andev õigusnorm – Piisavalt selge rikkumine – Määrus (EÜ) nr 1234/2007 – Diskrimineerimiskeelu põhimõte – Proportsionaalsus – Õiguskindlus – Õiguspärane ootus – Hoolsuskohustus ja hea halduse põhimõte

1. Kohtumenetlus–Menetlusse astumine–Menetluspoole, kelle toetuseks on menetlusse astutud, argumentidest erinevad argumendid–Vastuvõetavus–Tingimused (Euroopa Kohtu põhikiri, artikli 40 neljas lõik ja artikkel 53; Üldkohtu kodukord, artikli 142 lõige 3) (vt punkt 31)

2. Lepinguväline vastutus–Tingimused–Üksikisikutele õigusi andva õigusnormi piisavalt selge rikkumine–Üksikisikutele õigusi andev õigusnorm–Mõiste–Kohustus konsulteerida ühist põllumajanduspoliitikat puudutavate aktide vastuvõtmisel parlamendiga–Välistamine–Komisjoni volitus peatada määruse nr 1234/2007 alusel teatavatele põllumajandustoodetele imporditollimaksude kohaldamine–Välistamine (EÜ artikkel 37; ELTL artikli 340 teine lõik; nõukogu määrus nr 1234/2007, artikli 64 lõige 2 ja artikkel 187) (vt punktid 35, 36, 39, 45, 46, 51, 52, 54 ja 55)

3. Lepinguväline vastutus–Tingimused–Üksikisikutele õigusi andva õigusnormi piisavalt selge rikkumine–Üksikisikutele õigusi andev õigusnorm–Mõiste–Diskrimineerimiskeelu, proportsionaalsuse ja õiguspärase ootuse põhimõtted–Hõlmamine–Õigus heale haldusele–Hõlmamine–Tingimused (ELTL artikli 340 teine lõik) (vt punktid 58 ja 60)

4. Põllumajandus–Ühine turukorraldus–Rakendusmeetmed–Meetmed, mida võetakse maailmaturu hinnanoteeringute või hindade põhjustatud häirete tõttu–Imporditollimaksude peatamine–Komisjoni kaalutlusõigus–Piirid (ELTL artiklid 39, 40 ja 43, nõukogu määrus nr 1234/2007, artikkel 187) (vt punktid 67–69 ja punkt 71)

5. Põllumajandus–Ühine turukorraldus–Suhkur–Turu varustamine–Suhkrutootjate erinev kohtlemine selle põhjal, kas suhkur on pärit liidu territooriumil kasvatatud suhkrupeedist või imporditud toor-roosuhkru rafineerimistehastest–Diskrimineerimiskeelu põhimõtte rikkumine–Puudumine (ELTL artikli 40 lõike 2 teine lõik; nõukogu määrus nr 1234/2007, põhjendused 65, 70 ja 72 ning artikkel 187) (vt punktid 94, 95, 98, 100, 104 ja 105)

6. Euroopa Liidu õigus–Põhimõtted–Proportsionaalsus–Ühine põllumajanduspoliitika–Rakendusmeetmed–Ühenduse seadusandja kaalutlusõigus–Kohtulik kontroll–Piirid–Taotletava eesmärgiga võrreldes ilmselgelt sobimatut laadi meede (Nõukogu määrus nr 1234/2007, artikkel 187) (vt punktid 117–120)

7. Euroopa Liidu õigus–Põhimõtted–Õiguspärase ootuse kaitse–Tingimused–Haldusasutuse antavad konkreetsed tagatised (vt punktid 136 ja 137)

8. Euroopa Liidu õigus–Põhimõtted–Hea halduse põhimõte–Hoolsuskohustus–Ulatus (Euroopa Liidu põhiõiguste harta, artikkel 41) (vt punktid 142 ja 143)

9. Lepinguväline vastutus–Tingimused–Õigusvastasus–Kahju–Põhjuslik seos–Kumuleeruvad tingimused–Ühe tingimuse puudumine–Kahju hüvitamise nõude tervikuna rahuldamata jätmine (ELTL artikli 340 teine lõik) (vt punkt 156)

Ese

ELTL artiklil 268 põhinev hagi, mille ese on nõue hüvitada kahju, mida hagejad väidetavalt said esiteks seetõttu, et võeti vastu komisjoni 3. märtsi 2011. aasta määrus (EL) nr 222/2011, millega kehtestatakse erimeetmed seoses kvoodivälise suhkru ja isoglükoosi Euroopa Liidu turule toomisega turustusaastal 2010/2011, kohaldades vähendatud kvoodiületamise tasu (ELT 2011, L 60, lk 6) ja komisjoni 23. märtsi 2011. aasta rakendusmäärus (EL) nr 293/2011, millega kinnitatakse jaotuskoefitsient, lükatakse tagasi edasised taotlused ja lõpetatakse taotluste esitamine olemasolevatele kvoodivälistele suhkru kogustele müügiks EL turul vähendatud kvoodiületamise tasuga (ELT 2011, L 79, lk 8), komisjoni 28. märtsi 2011. aasta rakendusmäärus (EL) nr 302/2011, millega avatakse teatavate koguste suhkru erakorraline imporditariifikvoot turustusaastaks 2010/2011 (ELT 2011, L 81, lk 8), ja komisjoni 19. aprilli 2011. aasta rakendusmäärus (EL) nr 393/2011, millega kehtestatakse jaotuskoefitsient ajavahemikul 1.–7. aprillini 2011 taotletud impordilitsentside väljaandmiseks suhkrutoodetele teatavate tariifikvootide alusel ning peatatakse kõnealuste litsentside taotluste esitamine (ELT 2011, L 104, lk 39), ning teiseks seetõttu, et komisjon keeldus võtmast vajalikke meetmeid toorroosuhkru tarnete taastamiseks.

Resolutsioon

1. Jätta hagi rahuldamata.

2. Jätta nii T & L Sugars Ltd ja Sidul Açúcares, Unipessoal Lda kui ka Euroopa Komisjoni kohtukulud seoses vastuvõetamatuse vastuväitega, mille kohta tehti 6. juunil 2013 otsus kohtuasjas T & L Sugars ja Sidul Açúcares vs. komisjon (T‑279/11, EU:T:2013:299), nende endi kanda.

3. Mõista komisjoni kohtukulud seoses hagi põhjendatusega välja T & L Sugars ja Sidul Açúcares'elt ja jätta viimase kohtukulud tema enda kanda.

4. Jätta Prantsuse Vabariigi ja Euroopa Liidu Nõukogu kohtukulud, seal hulgas seoses vastuvõetamatuse vastuväitega, mille kohta tehti 6. juunil 2013 otsus kohtuasjas T & L Sugars ja Sidul Açúcares vs. komisjon (T‑279/11, EU:T:2013:299), nende endi kanda.